שיחה:אסף ברטוב

message: מופתע מאוד לגלות את הערך הזה, למרות שאני פעיל פה שנים.במה שונה מייסד פרויקט בן יהודה ממייסדי עמותות ופרויקטים רבים? האם לפי הקריטריון הזה גם ארז פרלמוטר ואמתי קורן מייסדי כל זכות גם זכאים לערך?, מה עם עפרי רביב, בני דאון, אדם קריב מהסדנא לידע ציבורי? שני אתרים וארגונים שתרומתם הציבורית והחשיפה להם הם זוכים רחבה הרבה יותר מאשר פרויקט בן יהודה. מה עם אביתר כהן, ממייסדי זמרשת, יהודה שאול מייסד שוברים שתיקה. אה, וגם דובי קננגיסר מייסד האייל הקורא? רשימת הארגונים והעמותות ארוכה מאוד, אני חושב שאין צורך לתת עוד דוגמאות. 
האם להתחיל לכתוב ערכים על כל מייסד ויזם מבלי שאין לו תרומה משמעותית נוספת מעבר (והיותך אחד מ-300 עובדי קרן ויקימדיה אינה מקנה את הזכות הזו לדעתי)?
ברשותכם, אשאר אנונימי. --Iwantmyusernametobehidden - שיחה 17:54, 23 בינואר 2019 (IST)
replies: text: חלק מהשמות שמנית בהחלט זכאים בעיניי לערך. אבנר - שיחה 19:39, 23 בינואר 2019 (IST)
replies: text: :מסכימה. חלקם בהחלט ראויים לערך. בברכה, Shani - שיחה 19:56, 23 בינואר 2019 (IST)
replies: text: :: מה החשיבות של ערך זה? אני מסכים עם איי-וואנט שהיא לא קימת 185.27.105.179 20:06, 23 בינואר 2019 (IST)
replies: text: ::: לדעתי רובם לא זכאים לערך, וגם לא ברטוב. אם עיקר חשיבותו היא בייסוד מיזם כלשהו - מספיק לציין אותו בערך של המיזם. נרו יאיר • שיחה • י"ז בשבט ה'תשע"ט • 21:33, 23 בינואר 2019 (IST)
replies: text: ::::מסכים עם נרו יאיר. ‏«kotz» «שיחה» 21:57, 23 בינואר 2019 (IST)

text: שלום. אני אסף ברטוב. אינני נוגע בערך הזה, ואין לי ענין בדיון על אם יישאר או לא. לא היתה לי נגיעה בכתיבתו, ולא יפריע לי אם יימחק.

text: אני מגיב רק כדי להאיר נקודה שלא הוזכרה עד כה: קל לגלות שמחבר הערך המקורי כתב אותו כחלק מסדרת ערכים ועריכות שביצע בשעתו, כולם עם נגיעה לסרבני מצפון. ניכר שהתעניינותו בי הייתה ממוקדת בעמדתי המצפונית ולא בהיבטים אחרים. אני מעיר זאת כהסבר לשאלתו של האנונימי, ומסכים עמו שאינני יותר חשוב מפעילי התרבות החופשית האחרים שהזכיר. Ijon - שיחה 00:31, 24 בינואר 2019 (IST)
replies: text: :שלום איון/אסף. לזכותך אציין שלא ידעתי עד עתה את הקשר ביניכם, ואני מעריך את פעילותך בויקיפדיה בעבר כמו גם את הגישה המאוזנת שבה אתה מתייחס לערך. נרו יאיר • שיחה • י"ח בשבט ה'תשע"ט • 11:54, 24 בינואר 2019 (IST)
replies: text: ::, שים לב שתבנית החשיבות על הערך הוסרה אתמול על ידי, מפני שהיא הונחה על ידי אלמוני, שאינו בעל זכות הצבעה. אם חשוב לך להמשיך את הדיון, אני אשיב אותה (או שתשיב בעצמך). Eladti - שיחה 11:57, 24 בינואר 2019 (IST)
replies: text: :::כן. לדעתי אף אחד כאן עוד לא תמך בפירוש בחשיבות, כולל אסף עצמו. נרו יאיר • שיחה • י"ח בשבט ה'תשע"ט • 12:11, 24 בינואר 2019 (IST)
replies: text: :::: תומך בחשיבות הערך. נשוא הערך, הוא פעיל תוכן חופשי ומלבד היותו מייסד פרויקט בן-יהודה הוא גם פעיל בקרן וויקימדיה ובוויקיפדיה, כותב ומתרגם - תרגומיו פורסמו בכתב העת "הו!". כמו כן, הנימוק "לאחרים, שעשו דברים דומים, אין ערך" הוא לא ממין העניין לדעתי. נעם דובב - שיחה 12:28, 24 בינואר 2019 (IST)
replies: text: ::::: לא, הנימוק הוא שלא צריך להיות להם ערך. כל עוד החשיבות ממוקדת בפרויקט שהקים מספיק הערך על הפרויקט. נרו יאיר • שיחה • י"ח בשבט ה'תשע"ט • 13:26, 24 בינואר 2019 (IST)
replies: text: :::::: כפי שכתבתי, הוא עשה דברים בעלי חשיבות מעבר לייסוד פרויקט בן יהודה, ובשל חשיבות הפרויקט "רק" על זה הוא ראוי לערך. נעם דובב - שיחה 13:57, 24 בינואר 2019 (IST)
replies: text: :::::::אני מכיר את הערך, מזמן. כמובן, עלתה במוחי שאלת החשיבות האנציקלופדית כשראיתי את הערך (כפי שקורה בכל פעם שאני מבחין בערך על מישהו שהוא חלק גם מן המיזם הנוכחי שלנו, ויקיפדיה). לטעמי, אסף, עם מכלול הפעילויות החשובות שלו (המיזמים שהקים) ראוי לערך. אני מצדד בחשיבות האנציקלופדית של הערך. זאת ועוד, לעניות דעתי, אם הערך יועלה להצבעת מחיקה, הוא ישרוד את ההצבעה. אלדד • שיחה 14:01, 24 בינואר 2019 (IST)

text: :אסף ברטוב ראוי ביותר לערך על הקמת פרויקט בן יהודה, זה פרויקט מאוד חשוב ומאוד תורם לקהל קוראי העברית, לא צריך יותר מכך. צחי לרנר - שיחה 20:13, 24 בינואר 2019 (IST)
replies: text: ::חשוב. לדעתי פרויקט בן יהודה בלבד מספיק לחשיבות (אופס. אני רואה שצחי כתב כך לפני). בצירוף עם פעילותו בקרן ויקימדיה, מדובר באושיית תוכן חופשי של ממש, רחב יותר מפרויקט הדגל הספציפי. ביקורת - שיחה 21:13, 24 בינואר 2019 (IST)
replies: text: :::גם אני חושב שיש לערך חשיבות, ותומך ביצירת ערכים גם לחלק מאלו שהוזכרו למעלה. התו השמיני ♫ הבה נשוחח ♫ תובנות 21:21, 24 בינואר 2019 (IST)
replies: text: :::: על פי הערך, ומבלי לבדוק בציציות, לדעתי יש חשיבות כמייסד של כמה ארגונים בעלי חשיבות. איש השום (Theshumai) - שיחה 09:17, 25 בינואר 2019 (IST)
מצטרף לשוללי החשיבות. בן עדריאל • שיחה • י"ט בשבט ה'תשע"ט  12:14, 25 בינואר 2019 (IST)

text: גם לדעתי יש חשיבות אנציקלופדית, עם או בלי פרס יגאל אלון. העובדה שזכה בפרס (גם אם העביר אותו לפרויקט ולעמותה) רק מחזקת את החשיבות. נכון להיום, לפרויקט בן-יהודה אין אח ורע מבחינת שימור ונהגשה של יצירה עברית לסוגיה, הן של יצירות שפגו עליהן זכויות היוצרים והן מבחינת יצירות שעודן מוגנות ומוגשות ברשות פרסום. לאתר יש כמליון כניסות בחודש ומשתמשים בו חוקרים, תלמידים ואנשים מהציבור הרחב מכל העולם. על עצם הקמת הפרויקט יש לברטוב חשיבות, אך כפי שנכתב למעלה, מדובר באחד האנשים החשובים בארץ בתחום התוכן החופשי בכלל, ויש גם הפעילות הבינלאומית שלו. קיצורו של עניין, מגיע לו ערך וראוי שמי שמחפש מידע יוכל למצוא אותו בוויקיפדיה. בברכה, Shani - שיחה 22:12, 25 בינואר 2019 (IST)
replies: text: :גם אם כל אחד מהמיזמים שהיה מעורב בהם כמייסד לא מקנים לו חשיבות (ולדעתי לפחות שניים מהם מקנים לו ללא צורך בחיזוק נוסף) הרי שהשילוב של כל המיזמים הללו בוודאי מקנה לו. תומך בהשארת הערך. GHA - שיחה 10:23, 26 בינואר 2019 (IST)

text: שכתבתי והרחבתי את הערך והוא כעת בגודל של פי 2 ממה שהיה בטרם הנחת תבנית החשיבות. מזמין את מי שהתנגד לחשיבותו לקרוא פעם נוספת את הערך. נעם דובב - שיחה 13:59, 26 בינואר 2019 (IST)
replies: text: :יותר פשוט שתפרט כאן אלה עובדות חדשות הוספת. אגסי - שיחה 14:37, 26 בינואר 2019 (IST)
replies: text: :: למי זה יותר פשוט?! בטח לא לי... זה לא רק הרחבה, אלא שכתוב. בשביל זה יש בלשונית "גרסאות קודמות" יכולת להשוות בין גרסה אחת לאחרת. לך לגרסה האחרונה והשווה אותה לגרסה לפני שהתחלתי לעבוד על הערך (זה כולל גם עריכות בודדות שלך ושל צחי לרנר). נעם דובב - שיחה 00:41, 27 בינואר 2019 (IST)
replies: text: :::הזמנת את מי שהתנגד לחשיבות. זה לא מיועד אליי, משום שאני לא הבעתי התנגדות לחשיבות. מניסיון אני יודע שממש לא קל לשנות את עמדת המתנגדים לחשיבות. הצעת לך את הדרך הכי טובה לעשות זאת, לפי ניסיוני: להסביר להם בקצרה בדף השיחה על הנסיבות שהשתנו. זכותך להאמין שהדרך העדיפה היא לשלוח אותם לקרוא שוב את כל הערך ו/או לעשות השוואה בין הגרסאות:) אגסי - שיחה 00:59, 27 בינואר 2019 (IST)
מצטרף לתומכים בהשארת הערך. לאסף יש מקום נכבד בקידום התוכן החופשי בישראל וברחבי העולם, כולל בפינות נידחות אליהן הוא מגיע בתפקידו הנוכחי בקרן. גילוי נאות: נשוא הערך הוא חבר טוב שלי ושותף לפעילותי מיומי הראשון בוויקימדיה ישראל. התמיכה הזאת בהשארת הערך נעשתה ללא תיאום איתו, ולאחר שציין באוזניי לפני מספר חודשים שהופתע מהכתיבה אודותיו ושאינו מתנגד למחיקת הערך. עם זאת, כפי שציינתי, אני סבור שראוי שנתכבד בהשארתו. 
Ldorfman • שיחה 22:44, 26 בינואר 2019 (IST)

text: :אני לא מבינה בכלל את הדיון על חשיבות הערך. בן-אדם שיזם, פיתח ועורך את אחד הפרויקטים הגדולים של הספרות העברית, פרויקט בן יהודה זקוק להמלצה נוספת כדי שיכלל בוויקידפיה? פליטי ריאליטי וסלבס של שתיים וחצי דקות תהילה נכללים ואסף ברטוב, שמנגיש את כל מאגר הספרות העברית לכל אדם בעולם - לא? אתם יודעים כמה חשוב הפרויקט הזה לאנשי הספרות והתרבות העברית בכלל? אני לא הייתי מסוגלת לכתוב חלק גדול מהערכים בוויקיפדיה לולי הפרויקט העצום הזה. ולאחר שקראתי את הערך על אסף התרשמתי גם מפעולותיו הנוספות. לטובתה של הוויקיפדיה, לדעתי, יש לגנוז את הדיון הזה על חשיבותו האנציקלופדית של אסף ברטוב! Tmima5 - שיחה 02:11, 31 בינואר 2019 (IST)

text: בשולי הדברים, המשתמש שפתח את דיון החשיבות תרם עריכה אחת לוויקיפדיה במרחב הערכים, לפני שנחסם לצמיתות. נעם דובב - שיחה 21:23, 2 בפברואר 2019 (IST)
thread_title: חשיבות

message: :הערה עובדתית: אם אין התנגדות אתקן, בערך שפרס יגאל אלון ניתן לפרויקט ולא לברטוב אישית, ולכן צריך גם להסיר את שמו מהקטגוריה של זוכי פרס. אגסי - שיחה 12:51, 24 בינואר 2019 (IST)
replies: text: :אני מתייג בעניין זה את משתמש:Ijon, שנוסף על דבריו כאן, מזדהה בדף המשתמש שלו כ"אסף ברטוב", אבל בלי קישור פנימי לערך :). אגסי - שיחה 12:58, 24 בינואר 2019 (IST)
replies: text: ::תודה למשתמש:נעם דובב על תיקון פרט זה בערך, ועל שאר התיקונים בערך זה ובוויקיפדיה. אגסי - שיחה 10:30, 25 בינואר 2019 (IST)
replies: text: :::כמי שקיבלה את הפרס בשם הפרויקט, אציין שברטוב הוא זה שהוגש לפרס וזה שזכה. וועדת הפרס רצתה להעניק אותו ישירות לו, אך הוא בחר להעבירו לפרויקט ולתרום את הכסף לעמותה למחשוב ספרות עברית, התומכת בפרויקט. כפשרה, ציינו בסופו על התעודה שהפרס מיועד ל"פרויקט בן-יהודה מיסודו של אסף ברטוב, באמצעות העמותה למחשוב ספרות עברית". Shani - שיחה 21:53, 25 בינואר 2019 (IST)
replies: text: ::::אגסי, תודה, גם לך. שני, שיניתי בערך בהתאם לדברייך. נעם דובב - שיחה 22:54, 25 בינואר 2019 (IST)
replies: text: :::::תודה. לו ידעתי ששני היא יושבת ראש הועד המנהל והעורכת ראשית של הפרויקט, הייתי מתייג אותה. אני רואה שהוספת אותה לערך של הפרויקט עם קישור אדום להכחלה. אני לא בטוח שהיא מעוניינת שיכתבו עליה ערך :) אגסי - שיחה 00:07, 26 בינואר 2019 (IST)
replies: text: ::::::אתה יכול לסמוך על כך שווידאתי עימה שהיא מעוניינת לפני שהחלתי לכתוב (הערך נמצא אצלי בטיוטה, אך זה בסוגריים משום ששני היא לא נושא דיון זה). נעם דובב - שיחה 01:14, 26 בינואר 2019 (IST)
replies: text: :::::::אתה זריז... אגסי - שיחה 01:28, 26 בינואר 2019 (IST)
replies: text: ::::::::כפי שכבר ביקשתי ממך, זה לא המקום לדון בו בעניין. נעם דובב - שיחה 13:58, 26 בינואר 2019 (IST)
thread_title: פרס יגאל אלון

message: היכן הוא גר? יש סתירה בערך... ‏עמיחי • שיחה  01:16, 27 בינואר 2019 (IST)
replies: text: צודק. תיקנתי את הדרוש תיקון: "בין השנים 2011–2017 התגורר בארצות הברית והתגורר, בין היתר, בברקלי שבקליפורניה. ב-2017 שב להתגורר בישראל". נעם דובב - שיחה 23:31, 27 בינואר 2019 (IST)
replies: text: :נעם, חבל רק שזה לא נכון. אסף עדיין שוהה במשך רוב השנה בגולה. Ldorfman • שיחה 02:13, 31 בינואר 2019 (IST)
replies: text: ::מצטער, אתה שוב טועה ומטעה. זה שהוא שוהה רוב הזמן בגולה, לא סותר את זה שהוא מתגורר בישראל. המידע הנ"ל שכתבתי נמסר על ידו (באמצעות צד שלישי). פניתי אליך בתחילת השבוע, לאחר עריכתך השגויה כדי לא להפוך זאת לפומבי, אך בחרת להתעלם. שחזרתי בשנית את עריכתך למידע הנכון (מוזמן לאשש זאת מול נשוא הערך). נעם דובב - שיחה 10:18, 31 בינואר 2019 (IST)
replies: text: :::מתנצל, אבל לא התעלמתי בכוונה. לא שמתי לב לכך שפנית אלי (כנראה בין מיילים אחרים) ויתכן שפשוט לא זכורה לי הערה ממך בין דפי ויקיפדיה. מכל מקום, עודכנתי טלפונית בדקות האחרונות לגבי זה שחזר רשמית להתגורר בישראל. ככה זה כשמתקשרים באמצעים אלקטרוניים ולא פנים-מול-פנים - בעודו רוב הזמן בחו"ל, מתוקף עבודתו, ידעתי שאסף לא על "זמן ישראל", אבל לא ידעתי שחזר להגדיר את מקום מגוריו בארצנו. עמך הסליחה וברוך שובו. Ldorfman • שיחה 12:28, 31 בינואר 2019 (IST)
replies: text: ::::מקבל את דברייך והכל בסדר עתה מבחינתי (ופניתי אליך דרך המסנג'ר, ואני מבין עתה מזה שאתה, ככל הנראה, לא פעיל כל כך בפייסבוק). להבא, מציע שתבדוק את הדברים לפני שאתה עורך, ובמיוחד כשאתה מתעקש שעריכה נכונה היא שגויה (ומעיר מספר פעמים למי שערך נכונה), ומשחזר פעם שנייה דברים מוטעים. נעם דובב - שיחה 12:40, 31 בינואר 2019 (IST)
thread_title:  רעננה או קליפורניה? 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://panda.indiebook.co.il/25/%D7%A9%D7%9C%D7%95%D7%A9-%D7%A9%D7%90%D7%9C%D7%95%D7%AA-%D7%9C%D7%90%D7%A1%D7%A3-%D7%91%D7%A8%D7%98%D7%95%D7%91 נמצא כקישור שבור. מומלץ להוסיף https://web.archive.org/web/20190604005825/http://panda.indiebook.co.il/25/%D7%A9%D7%9C%D7%95%D7%A9-%D7%A9%D7%90%D7%9C%D7%95%D7%AA-%D7%9C%D7%90%D7%A1%D7%A3-%D7%91%D7%A8%D7%98%D7%95%D7%91 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 06:22, 8 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)